Premio Kalinga por la Popularigo de Scienco

La Premio Kalinga por la Popularigo de Scienco estas premio donita de Unesko al bonega kapablo pri la prezentado de sciencaj ideoj por la popolo. Ĝi estis kreita en 1951, post donaco de Bijoyanand Patnaik, fondinta prezidanto de la Fondaĵo-Kreditoro KalingaUNESCO Kalinga Prize for the Popularization of Science. Unesko. Alirita 2021-06-19. en Barato. Ĝi estas financata de la Fondaĵo-Kreditoro Kalinga, la registaro de la barata ŝtato Odiŝo, kaj la Fako de Scienco kaj Teknologio de la registaro de Barato.

 Klarigo 
La ricevinto de ĉi tiu ĉiujara premio devis montri – dum bonega kariero kiel verkisto, redaktoro, lekciisto, filma produktisto, reĝisoro aŭ prezentanto de programo de radio aŭ televido – talenton pri la interpreto de scienco kaj teknologio por la publiko. La ricevinto devis peni emfazi la internacian gravecon de scienco kaj teknologio kaj ilia kontribuo al la plibonigado de publika bonfarto, la riĉigo la kultura heredaĵo de nacioj, kaj la solvo de problemoj de la homaro. Multaj pasintaj premiitoj estis sciencistoj, kaj aliaj estis trejnitaj pri ĵurnalismo aŭ estis edukistoj aŭ verkistoj.

Ĉiu membroŝtato rajtas kandidatigi po unu personon, per sia Nacia Komisiono por Unesko laŭ la rekomendoj de landaj organizaĵoj por la progresigo de scienco, aŭ landaj organizaĵoj de aŭtoroj kaj ĵurnalistoj pri scienco. Individuoj ne povas submeti kandidatojn.

La Ĝenerala Direktoro de Unesko elektas la ricevanton je la rekomendo de juĝantaro de kvar personoj, kiujn ĝi elektas. Tri juĝantoj el malsamaj landoj elektiĝas pro egala geografia varieco kaj la kvara pro la rekomendo de la Fondaĵo-Kreditoro Kalinga.

La Premio Kalinga premiiĝas dum la festado de la Monda Tago de Scienco en neparaj jaroj kaj en Nov-Delhio, Barato, en paraj jaroj. La ricevanto ricevas dudek mil usonajn dolarojn (US$20 000) kaj Arĝentan Medalon Albert Einstein. La ricevanto ankaŭ ricevas la Postenon Ruchi Ramas Sahni, komencigitan de la Registaro de Barato en 2001 por la 50a datreveno de la Premio Kalinga. La posedanto de la Posteno Ruchi Ramas Sahni vojaĝas al Barato dum 2-4 semajnoj kiel la gasto de la registaro de Barato. La posteno ankaŭ inkluzivas simbolan pagon de 5 000 usonaj dolaroj. En la jaroj kiam la premia ceremonio okazas dum la festado de la Monda Tago de Scienco, la ricevinto vojaĝas al la urbo kie la tago estas festata kiel la gasto de Unesko. En la jaroj kiam ĝi premiiĝas en Nov-Delhio, oni invitas la ricevinton, kiel la gaston de la Fondaĵo-Kreditoro Kalinga, prezenti nelongan prelegan vojaĝon en Barato. Tial oinni preferas, ke la ricevinto scipovu la anglan.

La Fako de Sciencaj Analizo kaj Politikoj de Unesko administras la Premion Kalinga.

 Ricevintoj 
Fonto: Unesko"Kalinga winners". Unesko.

 1952 Louis de Broglie – Francio
 1953 Julian Huxley – Britio
 1954 Waldemar Kaempffert – Usono
 1955 August Pi i Sunyer – Venezuelo
 1956 George Gamow – Usono
 1957 Bertrand Russell – Britio
 1958 Karl von Frisch – Germanio
 1959 Jean Rostand – Francio
 1960 Ritchie Calder – Britio
 1961 Arthur C. Clarke – Britio
 1962 Gerard Piel – Usono
 1963 Jagjit Singh – India
 1964 Warren Weaver – Usono
 1965 Eugene Rabinowitch – Usono
 1966 Paul Couderc – Francio
 1967 Fred Hoyle – Britio
 1968 Gavin de Beer – Britio
 1969 Konrad Lorenz – Austria
 1970 Margaret Mead – Usono
 1971 Pierre Victor Auger – France
 1972 Philip H. Abelson – Usono; Nigel Calder – Britio
 1973 neniu permio
 1974 José Reis – Brazilo; Luis Estrada Martínez – Meksiko
 1975 neniu permio
 1976 George Porter – Britio; Alexander Oparin – Rusio
 1977 Fernand Seguin – Kanado
 1978 Hoimar von Ditfurth – Germanio
 1979 Sergei Kapitza – Rusio
 1980 Arístides Bastidas – Venezuelo
 1981 David Attenborough – Britio; Dennis Flanagan – Usono
 1982 Oswaldo Frota-Pessoa – Brazilo
 1983 Abdullah Al Muti Sharafuddin – Bangladeŝo
 1984 Yves Coppens – France; Игорь Васильевич – Rusio
 1985 Peter Medawar – Britio
 1986 Nikolaj Basov – Russia; David Suzuki – Kanado
 1987 Marcel Roche – Venezuelo
 1988 Björn Kurtén – Finnlando
 1989 Saad Ahmed Shabaan – Egiptio
 1990 Misbah-Ud-Din Shami – Pakistano
 1991 Radu Iftimovici – Rumanio; Narender K. Sehgal – Barato
 1992 Jorge Flores Valdés – Meksiko; Peter Okebukola – Niĝerio
 1993 Piero Angela – Italio
 1994 Nikolai N. Drozdov – Rusio
 1995 Julieta Norma Fierro Gossman – Meksiko
 1996 Jiří Grygar – Ĉeĥio; Jayant V. Narlikar – Barato
 1997 Dorairajan Balasubramanian – Barato
 1998 Regina Paz Lopez – Filipinoj; Ennio Candotti – Brazilo
 1999 Marian Ewurama Addy – Ganao; Emil Gabrielian – Armenio
 2000 Ernst W. Hamburger – Brazilo
 2001 Stefano Fantoni – Italio
 2002 Marisela Salvatierra – Venezuelo
 2003 Pervez Hoodbhoy – Pakistano
 2004 Jean Audouze – Francio
 2005 Jeter Bertoletti – Brazilo
 2006–2008 Neniu premio pro ŝanĝo de la reguloj de Unesko
 2009 Yash Pal – Barato; Trinh Xuan Thuan – Usono-Vjetnamio
 2010 Gokulananda Mohapatra – Barato
 2011 René Raúl Drucker Colín – Meksiko
 2012 Basanta Kumar Behura – Barato
 2013 Prof. Xiangyi Li – Ĉinio
 2014 Prof. Trilochan Pradhan – Barato
 2015 Prof. Diego Golombek – Argentino
 2017 Erik Jacquemyn – Belgio
 2019 Karl Kruszelnicki – Aŭstralio

 Statistiko 
Ĝis 2019 la premio estis donita al 73 homoj el 26 landoj:
LandoNe. De Premioj10 fojoj9 fojoj8 fojoj6 fojoj5 fojoj4 fojoj2 fojoj1 fojo

 Referencoj 

Kategorio:Unesko
Kategorio:Premioj
Kategorio:Scienca komunikado